**รายงานการประชุมสำนักงานเกษตรอำเภอบางมูลนาก ประจำเดือนกรกฎาคม 2568**

**ครั้งที่ 7/2568**

**เมื่อวันที่ 4 กรกฎาคม 2๕68 เวลา 09.00น.**

**ณ ห้องประชุมสำนักงานเกษตรอำเภอบางมูลนาก อำเภอบางมูลนาก จังหวัดพิจิตร**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ผู้มาประชุม**

1. นางสาวสุกัลยา นาคเพ็ง เกษตรอำเภอบางมูลนาก ประธาน

2. นางวนิดา พาเหมาะ นักวิชาการส่งเสริมการเกษตรชำนาญการพิเศษ

3. นางสาวจุฑามาศ กล่อมจิตร นักวิชาการส่งเสริมการเกษตรชำนาญการ

4. นางสาวพัชรินทร์ บุญประกอบ นักวิชาการส่งเสริมการเกษตรชำนาญการ

 5. นางชุติกาญจน์ พรเจริญฤทธิ์ เจ้าพนักงานธุรการชำนาญงาน

6. นางฐานิตา นาคอ่อน เจ้าพนักงานธุรการ

7. นายรุ่ง น้อยทวี พนักงานทั่วไป

**ผู้ไม่มาประชุม**

1. นางสาวอมรรัตน์ โพธิสุข ลาพักผ่อน

**เริ่มประชุมเวลา 09.00 น.**

 นางสาวสุกัลยา นาคเพ็ง เกษตรอำเภอบางมูลนาก เป็นประธานในที่ประชุมได้กล่าวเปิดประชุม และดำเนินการประชุมตามระเบียบวาระต่าง ๆ ดังต่อไปนี้

**ระเบียบวาระที่ 1 เรื่องที่ประธานแจ้งให้ที่ประชุมทราบ**

1. ข้อสั่งการจากประชุมคณะรัฐมนตรี เมื่อวันที่ 24 มิถุนายน 2568 มีมติคณะรัฐมนตรีมอบหมายให้กระทรวงเกษตรและสหกรณ์ดำเนินการ เรื่องการส่งเสริมขีดความสามารถของเกษตรกรไทยและการป้องกันการใช้นอมินีในภาคเกษตรกรรม ดังนี้

1.1 การส่งเสริมขีดความสามารถ

 ส่งเสริมขีดความสามารถของคนไทยในการทำธุรกิจเพื่อให้สามารถแข่งขันกับชาวต่างชาติและสามารถส่งออกผลผลิตไปยังต่างประเทศได้

1.2 มาตรการเฝ้าระวังและป้องกัน

 สั่งการให้เกษตรจังหวัดทุกจังหวัดที่มีการทำการเกษตรทั้งนาข้าวและสวนผลไม้ใช้มาตรการเชิงบริหารเชิงรุก ป้องกันและปราบปราม พร้อมทั้งมาตรการเฝ้าระวังเขตที่ดิน เพื่อติดตามกลุ่มทุนที่เข้าข่ายใช้คนไทยที่เป็นเกษตรกรเป็นนอมินีในการประกอบธุรกิจด้านการเกษตรและที่เกี่ยวเนื่อง ตั้งแต่ต้นน้ำ กลางน้ำ และปลายน้ำ รวมทั้งให้ติดตามประเมินผลและรายงานความก้าวหน้าในทุกระยะต่อไป

 รอหนังสือสั่งการจากกรมส่งเสริมการเกษตร เน้นย้ำให้เฝ้าตรวจสอบ และระวังเหตุในพื้นที่

**ที่ประชุมรับทราบ**

**ระเบียบวาระที่ 2 เรื่องการรับรองรายงานการประชุมครั้งที่ 6/2568**

**มติที่ประชุม** รับรองรายงานในการประชุมเกษตรอำเภอประจำเดือนมิถุนายน 2568

**ระเบียบวาระที่ 3 เรื่องสืบเนื่อง**

 ไม่มี

**/ระเบียบวาระที่ 4 เรื่องเพื่อทราบ** …

-2-

**ระเบียบวาระที่ 4 เรื่องเพื่อทราบ**

 **จากฝ่ายบริหารทั่วไป**

 1. ผลการเบิกจ่ายงบประมาณประจำปีงบประมาณ พ.ศ. 2568 สำนักงานเกษตรจังหวัดประจำเดือนพฤษภาคม 2568 ภาพรวมจังหวัด ร้อยละการเบิกจ่าย 55.09 ร้อยละการใช้จ่าย 82.54

 เกษตรจังหวัดเน้นย้ำให้ทุกกิจกรรมเบิกก่อนวันที่ 16 กรกฎาคม 2568 และต้องรายงานให้กรมส่งเสริมฯทราบ ก่อนวันที่ 21 กรกฎาคม 2568

**ที่ประชุม รับทราบ**

 **จากกลุ่มยุทธศาสตร์และสารสนเทศ สำนักงานเกษตรจังหวัดพิจิตร**

 1. การอนุมัติจัดสรรงบประมาณรายจ่ายประจำปีงบประมาณ พ.ศ. 2568 (โครงการตามตัวชี้วัด) ครั้งที่ 2 (เมษายน - กันยายน 2568)

 จังหวัดพิจิตร แจ้งอนุมัติจัดสรรงบประมาณรายจ่ายประจำปีงบประมาณ พ.ศ. 2568

(โครงการตามตัวชี้วัด) ครั้งที่ 2 (เมษายน - กันยายน 2568) จำนวน 5 แผนงาน 15 โครงการ งบประมาณทั้งสิ้น 2,131,702 บาท ใช้จ่ายแล้ว จำนวน 988,242.96 บาท คิดเป็นร้อยละ 46.36

 1.1 ผลการใช้จ่ายงบประมาณรายจ่าย ประจำปีงบประมาณ พ.ศ. 2568 (โครงการตามตัวชี้วัด) ครั้งที่ 2 (เมษายน 2568 – กันยายน 2568) ข้อมูล ณ วันที่ 20 มิถุนายน 2568

 -สำนักงานเกษตรอำเภอบางมูลนาก งบประมาณที่ได้รับ จำนวนเงิน 54,216 บาท งบที่เบิกจ่ายแล้ว จำนวนเงิน 51,479 บาท คิดเป็นร้อยละ 94.95 ข้อมูล ณ วันที่ 20 มิถุนายน 2568

 1.2 มาตรการเร่งรัดการเบิกจ่ายงบประมาณและการใช้จ่ายงบประมาณกรมส่งเสริมการเกษตร ประจำปีงบประมาณ 2568 แจ้งให้หน่วยงานในสังกัด หากมีงบประมาณเหลือจ่ายให้แจ้งตัดโอนคืนงบประมาณให้กรมส่งเสริมการเกษตร ภายในวันที่ 21 กรกฎาคม 2568 ขอให้เร่งการเบิกจ่ายงบประมาณ หากมีงบประมาณเหลือจ่ายให้ทำหนังสือแจ้งจังหวัดภายในวันที่ 16 กรกฎาคม 2568

 2. การขึ้นทะเบียน/ปรับปรุงทะเบียนเกษตรกร และการวาดแปลง

 2.1 ผลการขึ้นทะเบียนผู้ปลูกข้าวนานาปรัง ตามที่ตั้งแปลง ปี 2568 ระบบ ทบก. ระบบ E – form และแอปพลิเคชัน DOAE Farm Book ตัดยอดข้อมูล ณ วันที่ 26 พฤษภาคม 2568

 อำเภอบางมูลนาก ปี 2566/67 จำนวน 2,227 ครัวเรือน พื้นที่ปลูก 56,745.76 ไร่ ปี 2567/68 จำนวน 3,423 ครัวเรือน พื้นที่ปลูก 78,956.74 ไร่ ร้อยละการบันทึก ปี 2566 กับปี 2567 เท่ากับ 153.70 ครัวเรือน พื้นที่ปลูก 139.14 ไร่

 2.2 ผลการปรับปรุงข้อมูลทะเบียนเกษตรกร และการวาดแปลง ปีงบประมาณ พ.ศ.2568 ผ่านระบบ ทบก. ระบบ E – form และแอปพลิเคชัน DOAE Farm Book และผลการวาดแปลง ปี 2568 ตัดยอดข้อมูล ณ วันที่ 23 เมษายน 2568

 อำเภอบางมูลนาก เป้าหมายการขึ้นทะเบียน ปี 2568 จำนวน 7,344 ครัวเรือน ผล 1,286 ครัวเรือน ร้อยละของบันทึก/ปี 2568 เท่ากับ 17.51 เป้าหมายการวาดแปลง ปี 2568 จำนวน 1,218 แปลง ผล 177 ร้อยละการวาดแปลง ปี 2568 เท่ากับ 15

 ขอให้อำเภอดำเนินการขึ้นทะเบียน และปรับปรุงทะเบียนเกษตรกรรวมทั้งวาดแปลงให้เป็นไปตามเป้าหมาย จะเป็นตัวชี้วัดรอบที่ 2

 เกษตรจังหวัดเน้นย้ำเฝ้าระวังติดตามสถานการณ์น้ำจากแผนที่โดยเจ้าหน้าที่ผู้รับผิดชอบทางงานภัยพิบัติส่งให้จากการประชุมศูนย์ติดตาม และแก้ไขปัญหาภัยพิบัติด้านการเกษตร

/3. แจ้งให้อำเภอเร่งรัด…

-3-

 3. แจ้งให้อำเภอเร่งรัดการขึ้นทะเบียนเกษตรกรเนื่องจากจะไปเชื่อมโยงกับระบบภัยพิบัติ เพื่อให้เกษตรกรได้รับความช่วยเหลือตามมาตรการของรัฐบาล และปฏิบัติตามหนังสือที่แจ้งเวียนให้อำเภอทราบแล้ว

 4. รายงานสถานการณ์การผลิตพืชเศรษฐกิจสำคัญของจังหวัดพิจิตร ณ 19 มิถุนายน 2568 ข้าวนาปี 2568/69 จำนวน 2,866 ครัวเรือน จำนวน 67,624 ไร่ ข้าวนาปรัง (ฤดูแล้ง) 2567/68 จำนวน 78,971 ไร่ มะม่วง จำนวน 178 ไร่ ส้มโอ จำนวน 3 ไร่ มะนาว จำนวน 57 ไร่

 5. การรายงานข่าวประชาสัมพันธ์ขอให้อำเภอรายงานช่องทางไลน์ Open Chat ของสำนักงานเกษตรจังหวัดพิจิตร ภายในเวลา 20.00 น.

 6. การตรวจสอบข้อมูลเกษตรกรผู้ปลูกข้าวนาปี ปี 2567/68

 สำนักงานเกษตรจังหวัดแจ้งให้สำนักงานเกษตรอำเภอบางมูลนากดำเนินการตรวจสอบข้อมูลของเกษตรกรที่ได้ขอตีกลับข้อมูล หลังระบบฐานข้อมูลทะเบียนเกษตรกรกลาง ได้ปิดระบบหลังวันที่ 15 มกราคม 2568 โดยให้แจ้งคณะทำงานตรวจสอบขึ้นทะเบียนและปรับปรุงทะเบียนเกษตรกร ระดับหมู่บ้าน ปี 2567 ดำเนินการตรวจสอบข้อเท็จจริง พร้อมส่งผลการตรวจสอบข้อมูลดังกล่าวให้สำนักงานเกษตรจังหวัดพิจิตร ภายในวันที่ 30 มิถุนายน 2568 เพื่อนำเอกสารส่งให้กรมส่งเสริมการเกษตรต่อไป

 การตีกลับข้อมูล กรณีนาปรังให้รีบทำหนังสือแจ้ง และตรวจสอบรายละเอียดทั้งหมด ภายในวันที่ 15 กรกฎาคม 2568

 เกษตรจังหวัดแจ้งเรื่องการขอตีกลับข้อมูลต้องตีกลับในระบบก่อนส่งหนังสือตามมาเพื่อไม่ให้เสียเวลาในการดำเนินงาน และไม่ให้ข้อมูลค้างอยู่ในระบบทะเบียนเกษตรกร

 7. แผนการปฏิบัติงานตามระบบส่งเสริมการเกษตร

 -วันที่ 1 กรกฎาคม 2568 วันประชุมสำนักงานเกษตรอำเภอ (DM)

 -วันที่ 9 กรกฎาคม 2568 ทีม A นิเทศงาน สำนักงานเกษตรอำเภอบางมูลนาก

 -วันที่ 22 กรกฎาคม 2568 โครงการคลินิกเกษตรเคลื่อนที่ฯ ณ อบต.หนองหลุม

 อำเภอวชิรบารมี

 -วันที่ 30 กรกฎาคม 2568 งานบำบัดทุกข์ บำรุงสุข ณ วัดห้วยเขน อำเภอบางมูลนาก

 -วันที่ 31 กรกฎาคม 2568 ประชุมเกษตรอำเภอ (MM)

**มติที่ประชุม รับทราบ**

**จากกลุ่มส่งเสริมและพัฒนาเกษตรกร สำนักงานเกษตรจังหวัดพิจิตร**

1. สำนักงานเกษตรจังหวัดพิจิตร ได้รับอนุมัติให้ดำเนินการจัดตั้งศูนย์เรียนรู้และพัฒนาเกษตรกร

การบริหารจัดการสินค้าเกษตร ตลาดเกษตรกรจังหวัดพิจิตร ภายใต้โครงการส่งเสริมการสร้างมูลค่าเพิ่มสินค้าด้านเกษตรสู่ศูนย์เรียนรู้การบริหารจัดการสินค้าเกษตร(ตลาดเกษตรกรถาวร) โดยมีวัตถุประสงค์เพื่อสร้างมูลค่าเพิ่มสินค้าด้านการเกษตรเพิ่มช่องทางการจำหน่ายผลผลิตการเกษตร ผลิตภัณฑ์ สินค้าแปรรูป สินค้า

หัตถกรรมที่มีคุณภาพของเกษตรกรและพัฒนาทักษะทางด้านการตลาด เปิดโอกาสให้เกษตรกรเป็นผู้ประกอบการ ด้านการตลาด พัฒนาสินค้าการเกษตรไปสู่ความเข้มแข็งมั่นคงและยั่งยืนซึ่งเปิดให้จำหน่ายสินค้าในวันพฤหัสบดีของทุกสัปดาห์ ระหว่างเวลา 09.00 – 15.00 น.กลุ่มส่งเสริมและพัฒนาเกษตรกร ขอรายงานผลการจำหน่ายสินค้าศูนย์เรียนรู้การบริหารจัดการสินค้าเกษตร (ตลาดเกษตรกร) จังหวัดพิจิตร

**รวมยอดจำหน่ายสินค้า เดือนพฤษภาคม 2568 เป็นเงิน 240,657 บาท**

**รวมยอดจำหน่ายสินค้า เดือนมิถุนายน 2568 เป็นเงิน 173,705 บาท**

/2.การเตรียมการป้องกัน...

**-4-**

1. การเตรียมการป้องกันและการบริหารจัดการภัยพิบัติ ในช่วงฤดูฝน ปี 2568

2.1 กรมส่งเสริมการเกษตรได้ดำเนินการเตรียมการป้องกันและบรรเทาสาธารณภัยด้านการเกษตรในช่วงฤดูฝน ปี 2568 ผ่านกลไกการบริหารจัดการภัยพิบัติ โดยศูนย์ประมวลวิเคราะห์สถานการณ์น้ำ การคาดการณ์พื้นที่เสี่ยง/Risk Map รวมทั้งชี้เป้าพื้นที่เสี่ยงการเกิดอุทกภัย นำข้อมูลในส่วนที่เกี่ยวข้องกับพื้นที่ภายใต้กำกับดูแลไปพิจารณาดำเนินการ เพื่อให้พื้นที่เตรียมการวางแผนรับมือ จัดทำข้อมูลประเมินสถานการณ์ พร้อมจัดทำแผนปฏิบัติการเชิงรุก รายงานผลการดำเนินงานและประชาสัมพันธ์สร้างการรับรู้แก่เกษตรกรในพื้นที่อย่างต่อเนื่อง

2.2 หนังสือจังหวัดพิจิตร ด่วนที่สุด ที่ พจ 0009/ว 2385 ลงวันที่ 5 มิถุนายน 2568 และการประชุมชี้แจงนโยบายและแนวทางการปฏิบัติงานในการเตรียมการป้องกันและการบริหารจัดการภัยพิบัติ ในช่วงฤดูฝน ปี 2568 โดยมีอธิบดีกรมส่งเสริมการเกษตร เป็นประธานการประชุมและเป็นผู้ชี้แจง เมื่อวันที่ 20 มิถุนายน 2568 เวลา 13.30 น. ผ่านระบบ Zoom Meeting ได้มีข้อสั่งการอธิบดีกรมส่งเสริมการเกษตร ข้อคิดเห็น ข้อเสนอแนะ และกำกับ ติดตามและเร่งรัดให้กำกับดูแลดำเนินการ ดังนี้

 1)จัดทำ Flood Risk Map

 2)จัดทำแบบ Checklist ปฏิบัติงานเกษตรตำบล-บริหารจัดการความเสี่ยงน้ำท่วม

 3)รายงานผลการดำเนินงานตามแบบ Dashboard รายแปลง การจัดการน้ำท่วมในพื้นที่สูง กลาง ต่ำ ตามผลวิเคราะห์ Flood Risk Map

 4)รายงานผลการดำเนินงานตามแบบสรุป Smart Form

 5)จัดส่งหลักฐาน/ภาพถ่ายการลงพื้นที่เพื่อตรวจเยี่ยมเกษตรกร ทั้งช่วงก่อนเกิดภัย ขณะเกิดภัย ในไลน์ “กษ.พจ65” เพื่อให้ท่านเกษตรจังหวัดนำข้อมูลส่งในไลน์ “Doae Express” และอธิบดีได้เน้นย้ำ ก่อนเกิดภัยขอให้ดำเนินการสื่อสารบทวิเคราะห์ความเสี่ยง 453 ให้แก่เกษตรกร (พื้นที่เสี่ยงสูง กลาง ต่ำ) ผ่านเวทีชุมชน (ประชุมกรรมการหมู่บ้าน ตำบล ประชุมประจำเดือนของอำเภอ ประชุมกำนัน/ผู้ใหญ่บ้าน, กิจกรรมอบรม สัมมนา งานบุญ งานโรงเรียน เสียงตามสาย ฯลฯ) เพื่อเป็นการสื่อสารการเตรียมการรับมือสถานการณ์ภัยพิบัติในพื้นที่

**มติที่ประชุม** รับทราบ

**จากกลุ่มอารักขาพืช สำนักงานเกษตรจังหวัดพิจิตร**

-การตรวจสอบพื้นที่เผาไหม้ (Burn Scar) สรุปข้อมูลพื้นที่เผาไหม้ จังหวัดพิจิตร

 อำเภอบางมูลนาก กิจกรรมการเกษตรที่พบในพื้นที่ Burn Scar จำนวน 10,526 แปลง ตรวจสอบแล้ว 9,688 แปลง ไม่พบการเผาในพื้นที่ 1,458 แปลง พบการเผาในพื้นที่แต่เกษตรกรไม่ได้เป็นผู้เผา 8,230 แปลง ขอให้แต่ละตำบลเร่งดำเนินการให้แล้วเสร็จภายในวันที่ 31 กรกฎาคม 2568 และทำหนังสือรายงานผลให้สำนักงานเกษตรจังหวัดพิ่จิตรทราบต่อไป

**มติที่ประชุม** รับทราบ

**จากกลุ่มส่งเสริมและพัฒนาการผลิต สำนักงานเกษตรจังหวัดพิจิตร**

1. เชิญร่วมงานโครงการคลินิกเกษตรเคลื่อนที่ในพระราชานุเคราะห์สมเด็จพระบรมโอรสาธิราชฯ สยามมกุฎราชกุมาร เฉลิมพระเกียรติฯ ในวันที่ 22 กรกฎาคม 2568 ณ องค์การส่วนตำบลหนองหลุม อำเภอวชิรบารมี จังหวัดพิจิตร

**มติที่ประชุม** รับทราบ

**ระเบียบวาระที่ 5 เรื่องเพื่อพิจารณา**

 **ไม่มี**

**/ระเบียบวาระที่ 6 เรื่องอื่นๆ** …

-5-

**ระเบียบวาระที่ 6 เรื่องอื่นๆ**

  **เรื่องจากอำเภอบางมูลนาก**

1. แจ้งข้าราชการย้ายไปดำรงตำแหน่งใหม่

 -นางสาวเนตรสกาว ศรีสุวรรณ ปลัดอำเภอที่ทำการปกครองอำเภอบางมูลนาก ย้ายไปดำรงตำแหน่ง ปลัดอำเภอ สังกัดที่ทำการปกครองอำเภอปันนังสตา จังหวัดยะลา ตั้งแต่วันที่ 23 มิถุนายน 2568

 2. เชิญร่วมพิธีเจริญพระพุทธมนต์ถวายพระพรชัยมงคลแด่พระบาทสมเด็จพระเจ้าอยู่หัว และพระบรมวงศานุวงศ์ ประจำปีพุทธศักราช 2568 ในวันศุกร์ที่ 25 กรกฎาคม 2568 เวลา 15.00 น. ณ วัดวังสำโรง หมู่ที่ 3 ตำบลวังสำโรง การแต่งกาย ชุดสุภาพโทนสีขาว/ครีม

 3. การจัดกิจกรรมเนื่องในโอกาสวันเฉลิมพระชนพรรษา พระบาทสมเด็จพระเจ้าอยู่หัวและพระบรมวงศานุวงศ์ ประจำปีพุทธศักราช 2568 เชิญหัวหน้าส่วนราชการและบุคคลากรในสังกัดร่วมกิจกรรมเฉลิมพระเกียรติพระบาทสมเด็จพระเจ้าอยู่หัว ในวันจันทร์ที่ 28 กรกฎาคม 2568 ณ ศาลาประชาคมอำเภอบางมูลนาก

 4. กิ่งกาชาดจังหวัดพิจิตร รับบริจาคโลหิตประจำปี 2568 เหล่ากาชาดจังหวัดพิจิตรกับศูนย์บริการโลหิตแห่งชาติที่ 8 จังหวัดนครสวรรค์ กำหนดออกหน่วยรับบริจาคโลหิต วันจันทร์ที่ 21 กรกฎาคม 2568 เวลา 09.00 ณ ศาลาประชาคมอำเภอบางมูลนาก

 5. สาธารณสุขอำเภอ ขอเชิญหัวหน้าส่วนราชการร่วมเป็นเกียรติในพิธีเปิดโครงการคัดกรองมะเร็งเต้านมโดยเครื่องเอ็กซเรย์เต้านมเคลื่อนที่ (Mammogram) และโครงการคัดกรองมะเร็งนรีเวช วันที่ 14 กรกฎาคม 2568 เวลา 09.30 น. การแต่งกาย สวมชุดกากี หรือใส่เสื้อเหลืองคอปก กางเกง/กระโปรงสีดำ รองเท้าหุ้มส้น

 6. ประกาศกัญชา”ช่อดอก”เป็นสมุนไพรควบคุม ห้ามจำหน่ายเสรี ต้องได้รับอนุญาต ห้ามจำหน่ายโดยเด็ดขาด คนซื้อก็ต้องมีใบอนุญาต

**มติที่ประชุม** รับทราบ

ปิดการประชุมเวลา 12.15 น.

(ลงชื่อ) ชุติกาญจน์ พรเจริญฤทธิ์ ผู้จดรายงานการประชุม

 (นางชุติกาญจน์ พรเจริญฤทธิ์)

 เพนักงานธุรการชำนาญงาน

(ลงชื่อ) สุกัลยา นาคเพ็ง ผู้ตรวจรายงานการประชุม

 (นางสาวสุกัลยา นาคเพ็ง)

 เกษตรอำเภอบางมูลนาก